Sikeres volt az Identitás magazin téli adománygyűjtése

Állítsuk meg a homofóbiát címmel indítottuk a NIOK Adjukössze felületén adománygyűjtést 2023.12.08-án. A két hónapos +20 napos adománygyűjtés során 26 támogatás érkezett a NIOK felületén, kettő, pedig közvetlenül magazinunk számlájára. A kitűzött 550 ezer forintos célösszeget elértük, és a közvetlen támogatásokkal együtt 627 ezer forintot gyűjtöttünk össze, amely nagymértékben segíti oldalunk működését. Az összegyűjtött adományokból fedezzük oldalunk költségeit, illetve oldalunk tartalmi kínálatát is tudjuk bővíteni. Emellett egy-két kisebb pilot projektet is le tudunk bonyolítani. Olyan hiánypótló tudósításokat fogunk elkészíteni az év folyamán, amelyeket eddig a hazai közösség nélkülözni volt kénytelen. Az adománygyűjtés jó alkalom volt, hogy felmérjük a rendelkezésünkre álló erőforrásokat a gyűjtés viszonylatában. A gyűjtés során szerzett tapasztalatokat a következő gyűjtésbe beépítjük, melyek reményeink szerint nagyban hozzá fognak járul további gyűjtéseink sikerében. Így szükséges különböző adatbázisaink integrálása, partneri szövetségek kiépítése és rendszeres kapcsolattartás új és régi támogatóinkkal. Valamint, de nem utolsó sorban szeretném megköszönni a NIOK munkatársainak segítségét és tanácsadását.